Dokumende hi xikongomelo xa ku endza yi nyiketiwa vaendli va swikombelo lava va nga na mpfumelelo wo tshama minkarhi hinkwayo , kambe lava va nga kotiku ku kuma pasipoto eka tiko leri va humaku eka rona, vanhu lava va nga ri ku na tiko kumbe vachavi . Swikombelo swi nga endliwa eka hofisi ya Ndzawulo ya ta le Kaya kumbe eka embasi ya Afrika Dzonga kumbe mixini loko munhu a endla xikombelo ehandle ka tiko.
Tata fomo ya BI-73.
Humesa vumbhoni bya mpfumelelo wo tshama minkarhi hinkwayo.
U ta tekiwa swigandlato swa tintiho leswaku swi rhekhodiwa eka Rejistara yo tsarisa vanhu va tiko.
Nyiketa swifaniso swimbirhi swa sayizi ya pasipoto.
Swikombelo swi nga teka vhiki rin'we ku ya eka mavhiki ya ntsevu.